**Szombathely Megyei Jogú Város Önkormányzata felülvizsgált takarékossági programja a 2023/24-es fűtési időszakra**

**melyet Szombathely Megyei Jogú Város Közgyűlése a …../2023.(IX.28.) Kgy. számú határozatával hagyott jóvá**

Szombathely Megyei Jogú Város Közgyűlése a 298/2022. (IX.29.) Kgy. számú határozatával elfogadta az Önkormányzat takarékossági programját. Jóllehet a takarékos működést szükségessé tevő energia-veszélyhelyzet továbbra is fennáll, a várhatóan kedvezőbb (ugyanakkor az energia-veszélyhelyzet előtti állapothoz képest még mindig jelentős többlet terhet jelentő) energiaárak miatt indokolt a takarékossági program intézkedéseinek felülvizsgálata. Ennek alapján az alábbi intézkedések további fenntartása indokolt:

**Általános jellegű intézkedések:**

1. a városi díszkivilágítás legyen biztosított az egyházhoz kapcsolódó épületek, építmények előtt, azaz az eddigi korlátozás fenntartása az alábbi (önállóan korlátozható) helyszíneken történjen meg:

* Fő tér
* Berzsenyi tér, Megyeháza
* Bíróság
* Savaria Múzeum
* Szent Márton u.
* Gyöngyösparti sétány
* Király utca
* Rákóczi u.
* Pelikán park Pelikán szobor
* Horgászfiú szobor
* Főiskola előtti Alma mater alkotás
* Nepomuki Szent János szobor
* Szent István szobor

1. a fűtési időszakban továbbra is kötelezően 20 °C-ot kell biztosítani az irodai munkavégzéshez,
2. az épületek temperálását továbbra is rövid távon (néhány nap esetén) 16-18 °C-on, míg 5 napot meghaladó időtartamban 8 °C-on kell biztosítani, figyelemmel az adott épület energetikai adottságaira is,
3. önkormányzati épületek, épületrészek vagy helyiségek kizárólag úgy adhatók harmadik személy használatába, ha a használati díjon felül az összes felmerült közüzemi költségek maradéktalan megfizetése is biztosított,
4. a gazdasági társaságok és intézmények vezetőinek törekedniük kell az általuk kezelt, időszakosan vagy állandó jelleggel használaton kívül lévő ingatlanvagyon vagy más tárgyi eszköz hasznosítására (pl.: bérbeadás útján).

**Az egyes intézményekre, gazdasági társaságokra vonatkozó további takarékossági intézkedések:**

**Polgármesteri Hivatal:**

1. a hivatal csökkentett nyitvatartási idejének fenntartása (ez főszabály szerint 18.00 óráig történő nyitvatartást jelent)

**Szombathelyi Köznevelési GAMESZ**

1. a hőmérséklet kötelező érvényű szabályozása és ellenőrzése a vonatkozó Magyar Szabványok szerint az óvodákban:

* mosdó, zuhany, orvosi szoba      24 °C
* csoport szoba, öltöző, szociális helyiségek 22 °C
* tornaszoba 20 °C (a Szabványban írt 18 °C helyett)
* műhely, konyha, felnőtt illemhelyiségek 16 °C

1. az óvodai ügyeleti rendszer kialakított működési rendjének folytatása, azaz az őszi, téli, tavaszi és nyári szünetekben a gyermeklétszámhoz igazodóan csak meghatározott óvoda legyen nyitva

**Pálos Károly Szociális Szolgáltató Központ és Gyermekjóléti Szolgálat**

1. az idősek klubjaiban továbbra is 22 °C fokban kerül egységesítésre a biztosított hőmérséklet
2. a hétvégi/ünnepnapi működés tekintetében a következő idősek klubjában csak étel elvitelére lenne lehetőség előzetes igényfelmérés alapján: Karmelita 2/C. és Gagarin u. 24. szám alatti idősek klubjai.

**Fogyatékkal Élőket és Hajléktalanokat Ellátó Nkft.**

1. a Vörösmarty utcai szociális foglalkoztató kisebb területen (8 helyiség helyett 1 helyiségben) történő működtetése

**Egyesített Bölcsődei Intézmény**

1. a hőmérséklet kötelező érvényű szabályozása és ellenőrzése a vonatkozó Magyar Szabványok szerint a bölcsődékben:

* mosdó, zuhany, orvosi szoba      24 °C
* csoport szoba, öltöző, szociális helyiségek 22 °C
* tornaszoba 20 °C (a Szabványban írt 18 °C helyett)
* műhely, konyha, felnőtt illemhelyiségek 16 °C.

**Agora Savaria Kulturális és Médiaközpont Nonprofit Kft.**

1. a Művelődési és Sportház 1 órával csökkentett nyitvatartásának további fenntartása

**Szombathely Városi Vásárcsarnok**

1. hétfői napokon az intézmény működtetése továbbra is megoldható home office-ban

**Weöres Sándor Színház Nkft.**

1. vasárnap és hétfőn a fűtési szezonban nem nyit ki a színház, ha nincs próba vagy előadás (ebben az időszakban home officeban dolgozik az állomány)

**SZOVA NZrt.**

1. a műjégpálya a Szombathelyi Pingvinek Jégkorong Klub javaslatára és a velük történt egyeztetés alapján nem nyit ki
2. a Boglárka utcai épület napi két órával csökkentett működtetésének folytatása

**Szombathelyi Sportközpont és Sportiskola Nkft.**

1. az Aréna Savariában 2022. évben kidolgozott fűtési módszer további alkalmazása (meccsnapokon kívül 17 °C biztosítása)
2. a Markusovszky u. 6. szám alatti épületben temperáló fűtés biztosítása

**Savaria Városfejlesztési Nkft.**

1. csütörtöki és pénteki napokon az intézmény működtetése a fűtési időszakban megoldható a korábbi gyakorlatnak megfelelően home office-ban

**Savaria Turizmus Nkft.**

1. a Kft. 2023. december és 2024. január hónapban home office-ban működik

**Adventi Vásár**

1. az Adventi vásár minden fényeleme kihelyezésre kerül, de a tavalyi évben kiépített időkapcsolók használatával az elemek 16.00-tól 23.00 óráig lennének kivilágítva

**Savaria Megyei Hatókörű Városi Múzeum**

1. a Pásztor utcai látványtár, raktárbázis helyett a régészek a látványtárban tudnak munkát végezni,így az ingatlant 8 °C-on, valamint a látványtárat legfeljebb 20 °C fokon lehet temperálni november 1. és március 31. között
2. a Savaria Múzeumban az irodák fűtése mellett a kiállítóhelyek nem lesznek fűtve
3. Szombathelyi Képtárban a kiállítóhelyek az egész fűtési szezonban temperálva lennének, csak az irodák lesznek fűtve
4. az Iseum fogadóépületéből az ott dolgozók munkavégzése átkerül a Schrammel-házba
5. Vasi Skanzen: kizárólag a pénztár épülete lesz fűtve a következő fűtési szezonban, míg a hátsó, nagy épület (ún. „felvonulási épület”) temperálva lesz 8 °C-on
6. Derkovits – ház: 15 °C-on kerül temperálásra az épület az egész fűtési szezonban

**Szombathely, 2023. szeptember 29.**

**/: Dr. Nemény András:/**